มีเลือดออกซึมๆหลังเป็นประจำเดือนนาน5วันแลว ทุกๆเดือนมาแค่3,4วันก้หมดไป..เปนปรำจำเดือนวันที่5-8ก้หายจนมาวันที่15มีรัยกับแฟนก้มีเลือดสีแดงอ่อนๆไม่เจ็บไม่ปวดกลิ่นคาวปกติที่เปนประจำเดือน..จะเหนเลือดออกซึมๆไม่มากตอนฉี่แลวซับด้วยกระดาษทิชชู่ก้จะติดมาจนทุกวันนี้วันที่19ก้ยังไม่หมดคะ..หนูเปนกังวนและเครียดมากๆคะ
สวัสดีค่ะ หากหลังจากที่ประจำเดือนหมดไปแล้ว ได้มีเลือดออกมาอีกเรื่อยๆ อาจเกิดจาก1. มีการตั้งครรภ์ แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น ทั้งนี้ ประจำเดือนในรอบที่ผ่านมา อาจไม่ใช่เลือดประจำเดือนก็ได้2. มีการอักเสบติดเชื้อในโพรงมดลูก แต่มักมีตกขาวผิดปกติและอาการปวดท้องน้อยร่วมด้วย3. จากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิดเป็นต้น รวมถึงยาสตรี ยาสมุนไพร อาหารเสริม4. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูก เป็นต้น5. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนผิดปกติ เป็นต้นหากที่ผ่านมาได้มีเพศสัมพันธ์ ก็ควรลองตรวจหาการตั้งครรภ์ดูก่อน หากตรวจไม่พบ และยังคงมีเลือดซึมออกมาอีกเรื่อยๆ ก็ควรไปพบสูติ-นรีแพทย์เพื่อตรวจหาสาเหตุค่ะ